கேள்வி: டூரிஸ்ட் ஃபேமிலி - கதை பற்றி தகவல் சொல்.
பதில்: இலங்கையின் பொருளாதார நெருக்கடியைத் தொடர்ந்து, ஒரு இலங்கைத் தமிழர் தர்மதாசு தனது சொந்த ஊரான யாழ்ப்பாணத்திலிருந்து தனது குடும்பத்துடன் இராமேஸ்வரத்திற்கு வருகிறார். தமிழ்நாட்டை அடைந்த பிறகு என்ன நடக்கிறது என்பது மீதமுள்ள கதையாகும். தமிழ்நாட்டு மக்களுக்கும், ஈழம் தமிழர்களுக்கும் உள்ள தொப்புள் கொடி உறவுக்கு சான்றாகிறது.
கேள்வி: டூரிஸ்ட் ஃபேமிலி - நடிகர்கள் பற்றி தகவல் சொல்.
பதில்: * தர்மதாசாக சசிகுமார் (இயக்குநர்) * வசந்தி தர்மதாசாக சிம்ரன் * நிதுஷன் தர்மதாசாக மிதுன் ஜெய் சங்கர் * தாசின் மைத்துனர் பிரகாசு வேடத்தில் யோகி பாபு * முள்ளி தர்மதாசாக கமலேசு * ரிச்சர்டாக (தாசின் முதலாளி) எம். எசு. பாசுகர் * இரமேஷ் திலக் ஆய்வாளர் ஏ. பைரவனாக * அபிசன் ஜீவிந்த் குடிகார இளைஞனாக * பகவதி பெருமாள் காவல்துறை அதிகாரி ஆர். ராகவனாக * குணசேகராக இளங்கோ குமரவேல் * குணசேகரின் மனைவியாக ஸ்ரீஜா ரவி * இராகவனின் மகள் குறளாக யோகலட்சுமி*
கேள்வி: டூரிஸ்ட் ஃபேமிலி - உருவாக்கம் என்பது என்ன?
பதில்: செப்டம்பர் 28, 2024 அன்று, குட் நைட் (2023 திரைப்படம்) (2023) மற்றும் லவ்வர் (2024) ஆகிய திரைப்படங்களைத் தயாரித்த மில்லியன் டாலர் இசுடுடியோசு, அபிஷன் ஜீவிந்த் எழுதி இயக்கிய ஐந்தாவது திரைப்படத் தயாரிப்பினை அறிவித்தனர். இப்படத்தில் சசிகுமார் (இயக்குநர்) சிம்ரன் ''ஆவேசம்'' (2024) திரைப்படப் புகழ் மிதுன் ஜெய் சங்கர், கமலேசு ஆகியோருடன் இலங்கையினைச் சேர்ந்த ஒரு தமிழ்க் குடும்பத்தினராக நடித்துள்ளனர். யோகி பாபு, எம். எசு. பாசுகர், ரமேஷ் திலக், பகவதி பெருமாள், இளங்கோ குமரவேல், ஸ்ரீஜா ரவி பலர் துணை வேடங்களில் நடித்துள்ளனர். இந்த படத்தை மில்லியன் டாலர் இசுடுடியோசும் எம்ஆர்பி என்டர்டெயின்மென்ட் நிறுவனத்துடன் கீழ் நாசெரத் பாசிலியன், மகேசு ராஜ் பாசிலியன், யுவராஜ் கணேசன் ஆகியோர் இணைந்து தயாரித்துள்ளனர். தொழில்நுட்பக் குழுவில் ஒளிப்பதிவாளர் அரவிந்த் விசுவநாதன், ஆசிரியர் பரத் விக்ரமன், கலை இயக்குநர் ராஜ் கமல், பாடலாசிரியர் மோகன் இராஜன் இசையமைப்பாளர் ஷான் ரோல்டன் ஆகியோர் பணியாற்றியுள்ளனர். அதிகாரப்பூர்வ தலைப்பான டூரிஸ்ட் ஃபேமிலி என்பது திசம்பர் 7, 2024 அன்று அறிவிக்கப்பட்டது.
கேள்வி: டூரிஸ்ட் ஃபேமிலி - படப்பிடிப்பும் படபிடிப்பிற்கு பிந்தைய பணிகளும் பற்றி விளக்கவும்.
பதில்: சென்னை அமைக்கப்பட்ட ஒரு காட்சியரங்கில் 35 நாட்கள் முதற்கட்டப் படப்பிடிப்பு நடந்தது. முழு படப்பிடிப்பும் சனவரி 2, 2025 அன்று முடிவடைந்தது. முன்னதாக, திசம்பர் 14, 2024 அன்று, பின்னணி இசை, ஒலிக்கோர்ப்பு சேர்த்தல் தொடங்கியுள்ளதாகவும், அதே நேரத்தில் படப்பிடிப்பிற்கு பிந்தையப் பணிகளும் தொடர்வதாக அறிவிக்கப்பட்டது. SEE PICS|last=Sundar|first=Anusha|date=14 December 2024|website=OTTPlay|language=en|archive-url=https://archive.today/20250425141740/https://www.ottplay.com/news/tourist-family-sasikumar-begins-dubbing-for-his-family-entertainer-with-simran-see-pics/adba43fadc395|archive-date=25 April 2025|access-date=27 December 2024}}
கேள்வி: டூரிஸ்ட் ஃபேமிலி - வெளியீடு குறித்து விரிவாக சொல்லுங்கள்.
பதில்: டூரிஸ்ட் ஃபேமிலி திரைப்படம் ஏப்ரல் 29, 2025 அன்று முன்திரையிடப்பட்டது. மே 1, 2025 அன்று திரையரங்குகளில் வெளியிடப்பட்டது. ஐக்கிய இராச்சியத்தில், இத்திரைப்படம் இதே நாளில் வெளியிடப்பட்டது. இங்கிலாந்து திரைப்பட வகைப்பாட்டு வாரியத்தால் அரிதான வலுவான மொழி, மிதமான வன்முறை, காயம் விவரங்களுக்காக "15" சான்றிதழ் பெற்ற பதிப்பில் வெளியிடப்பட்டது. படவெளியீட்டாளர்கள் பின்னர் "12ஏ" மதிப்பீட்டை அடைய சில மாறுதல்களைச் செய்து காட்சிகளை நீக்கினர்.
கேள்வி: டூரிஸ்ட் ஃபேமிலி - விமர்சனம் பற்றி தகவல் சொல்.
பதில்: ஓடிடிபிளேயின் அனுஷா சுந்தர் 3.5/5 நட்சத்திரங்களை வழங்கி விமர்சனம் செய்துள்ளார். இவர் தனது விமர்சனத்தில், இயக்குநர் அபிசன் ஜீவிந்த் துன்பங்களுக்கு மத்தியில் மனிதநேயம், இணைப்பின் கருப்பொருள்களை திறமையாக ஆராய்ந்து, தாக்கத்தை ஏற்படுத்தும் ஒரு மாறுபட்ட நடிகர்களை வெளிக்காட்டியுளார் எனத் தெரிவித்துள்ளார். தி இந்தியன் எக்சுபிரசின் அவினாசு இராமச்சந்திரன் 3.5/5 புள்ளிகளை வழங்கி, நகைச்சுவை முன்னணியில் இருப்பதாக மதிப்பிட்டு அதிக மதிப்பெண்களைக் கொடுத்துள்ளார். மேலும் இந்த தருணங்கள் பார்வையாளர்கள் எல்லாவற்றையும் மறந்து அன்றாடம் சிரிக்க வைக்கும் ஒரு படத்துடன் சிரிக்க எவ்வளவு தயாராக இருக்கின்றனர் என்பதை சிந்திக்க வைக்கிறது என்று விமர்சித்துள்ளார். இந்துசுதான் டைம்சின் இலதா சீனிவாசன், "டூரிஸ்ட் பேமிலி என்பது அபிசன் ஜீவிந்தின் அற்புதமான கதை என்றும், எல்லாவற்றிற்கும் மேலாக ஒருவர் தனது அண்டை வீட்டாரையும் மனிதநேயத்தையும் நேசிக்க வேண்டும் என்பதை மீண்டும் வலியுறும் திரைப்படம் இது" என்று எழுதினார். ''தி டைம்ஸ் ஆஃப் இந்தியா'' அபினவ் சுப்பிரமணியன், "டூரிஸ்ட் ஃபேமிலி” சவால்களை ஒரு மென்மையான பார்வையுடன், கதையான ஓரளவு சூத்திரமாக உணர்த்துகிறது என்றும், தி இந்து ஸ்ரீனிவாச ராமானுஜம் "உரத்த துப்பாக்கிகள், மென்மையான காதல் ஆதிக்கம் செலுத்தும் ஒரு திரைப்படச் சூழலில், 'டூரிஸ்ட் ஃபேமிலி' புதிய காற்றின் சுவாசமாக வருகிறது" என்று தெரிவித்துள்ளனர். ''ஹாலிவுட் ரிப்போர்ட்டர் இந்தியாவின்'' பிரதியுசா பரசுரமான் 'தொனியில் சக்திவாய்ந்த இனிப்பு இருந்தபோதிலும், படத்தின் மொழி குளிர்ச்சியாகவும், பார்வைக்கு சுத்தமாகவும், பொறுமையானதாகவும்' தெரிவித்துள்ளார்.